APSTIPRINĀTS

ar labklājības ministra

2014.gada\_\_\_\_ jūnija rīkojumu Nr.\_\_

(4.pielikums)

**Zināšanu pilnveides izglītības programmas speciālo zināšanu bērnu tiesību aizsardzības jomā apguvei**

**24 akadēmisko stundu apmērā paraugs (tiesnešiem, prokuroriem, advokātiem)**

**Programmas mērķis:**

Apmācības procesā padziļināt zināšanas un attīstīt prasmes, kas nepieciešamas, lai nodrošinātu bērnu tiesību aizsardzību darbā ar bērniem. Veidot izpratni un papildināt zināšanas par izmaiņām un aktualitātēm bērnu tiesību aizsardzības jomā. Papildināt teorētiskās zināšanas un attīstīt praktiskās iemaņas. Apmācībās integrē tēmu par vecāku un bērnu tiesībām un pienākumiem.

**Apmācību ilgums:**

Kopējais apmācību ilgums ir 24 akadēmiskās stundas. Stundu skaits katrai no tēmām ir indikatīvs un programmas autors to var mainīt, saskaņojot to ar Valsts bērnu tiesību aizsardzības inspekciju.

**Kursa materiāli:**

Lektoru kursa materiālu apkopojums.

**Klausītāju grupas lielums:**

Optimālais kursa dalībnieku skaits grupā ir līdz 25 cilvēkiem.

**Ieteicamās metodes:**

Ņemot vērā, ka prokurori un tiesneši apmeklējot šo kursu būs jau piecus gadus darbā saskārušies ar lietām, kuras skar bērnu tiesību aizsardzību, tad apmācībai būtu jāorientējas uz padziļinātu izpratnes veidošanu un jau konkrētu gadījumu analīzi. Ieteicams izmantot šādas metodes: lekcija, gadījuma analīzi, diskusiju, labās prakses piemēri, prāta vētra, situācijas izspēli un analīzi.

**Programmā iekļauto tēmu izklāsts:**

|  |  |  |  |  |
| --- | --- | --- | --- | --- |
|  | **Tēma** | **Vadlīnijas apmācības programmas realizēšanai** | **Metodes** | **Akadēmisko klātienes stundu skaits** |
| **1.** | **Jauninājumi un aktualitātes bērnu tiesību aizsardzības sistēmā, normatīvajos aktos un starptautiskajos tiesību aktos** | | |  |
|  | Jauninājumi un aktualitātes bērnu tiesību aizsardzības sistēmā, normatīvajos aktos un starptautiskajos tiesību aktos | * Jauninājumi un aktualitātes bērnu tiesību aizsardzības sistēmā; * Jauninājumi un aktualitātes Latvijas normatīvajos aktos; * Jauninājumi un aktualitātes starptautiskajos tiesību aktos. | * Lekcija * Diskusija | **2 stundas** |
| **2.** | **Vardarbība pret bērnu, tās veidi un pazīmes** | | | **6 stundas** |
| 2.1. | Vardarbības gadījumu atpazīšanas īpatnības un riska novērtēšanas problemātika | * Vardarbība (seksuāla vardarbība, emocionāla vardarbība, fiziska vardarbība, vecāku nolaidība) pret dažāda vecuma grupu bērniem un to atpazīšanas īpatnības: * Bērniem līdz 3 gadu vecumam; * Pirmsskolas vecuma bērniem (3 līdz 6-7 gadu vecumam); * Sākumskolas vecuma bērniem (6-7 aptuveni līdz 12 gadu vecumam); * Pusaudžu vecuma bērniem (aptuveni no 12 gadiem līdz 18 gadiem). * Vardarbība (seksuāla vardarbība, emocionāla vardarbība, fiziska vardarbība, vecāku nolaidība) pret bērniem ar īpašām vajadzībām un tās atpazīšanas īpatnības: * Bērniem, kuriem ir garīgās attīstības traucējumi; * Bērni ar dzirdes/redzes/kustības traucējumiem; * Bērni ar psihiskiem un uzvedības traucējumiem. * Incests, attiecību specifika starp varmāku un bērnu seksuālas izmantošanas gadījumos ģimenē | * Lekcija * Gadījumu analīze |
| 2.2. | Vardarbība vienaudžu vidū | Vardarbības vienaudžu vidū:   * Izpausmes veidi; * Vardarbībā cietušā riska faktori; * Vardarbības veicēja pazīmes un riska faktori; * Vardarbībā cietušajam radītās sekas. | * Lekcija * Prāta vētra |
| 2.3. | Noziedzīgu nodarījumu, saistītu ar vardarbību ģimenē, izmeklēšana un pagaidu aizsardzības pret vardarbību piemērošana, ar to saistīta problemātika.  Soda piemērošanas īpatnības vardarbības pret bērnu un vardarbības ģimenē gadījumos. Piemērotā soda veida izvēle. | * Vardarbības pret bērnu ģimenē un vardarbības bērna ģimenē pazīmes, izmeklēšanas un atpazīšanas īpatnības. * Sodu veidi, to mērķis un piemērošana ģimenes locekļiem par bērnu tiesību pārkāpumiem un par vardarbīgiem nodarījumiem. * Naudas sodu piemērošana vardarbības ģimenē gadījumos, izvērtējot vainīgā iespējas izpildīt finansiālas saistības pret cietušo un soda ietekmi uz ģimenes locekļu labklājību. | * Lekcija * Labās prakses piemēri |
| 2.4. | Bērns vai bērna ģimenes loceklis – cilvēktirdzniecības upuris | Bērns vai ģimenes loceklis cietušais no cilvēktirdzniecības:   * Cilvēktirdzniecības jēdziens; * Cilvēktirdzniecībā cietušo atpazīšana un identificēšana; * Cilvēktirdzniecības veicinošie faktori; * Sociālās rehabilitācijas pakalpojumi un citi palīdzības veidi cilvēktirdzniecībā cietušajiem. | * Lekcija * Diskusija |
| **3.** | **Nepilngadīgais civilprocesā un kriminālprocesā** | | | **16 stundas** |
| 3.1. | Saskarsmes īpatnības ar bērnu kriminālprocesā un civilprocesā | * Saskarsme ar nepilngadīgo, kas iesaistīts kriminālprocesā kā cietušais un liecinieks:   + Nepilngadīgā cietušā un liecinieka raksturojums;   + Saskarsmes īpatnības ar dažāda vecuma nepilngadīgajiem cietušajiem un lieciniekiem. * Saskarsme ar nepilngadīgu likumpārkāpēju: * Nepilngadīga likumpārkāpēja raksturojums; * Saskarsmes īpatnības ar dažāda vecuma nepilngadīgiem likumpārkāpējiem. * Saskarsmes īpatnības ar bērnu civilprocesā: * Civiltiesisko strīdu ietekme uz bērniem * Saskarsmes īpatnības ar dažāda vecuma bērniem, noskaidrojot viņu viedokli. | * Lekcija * Labās prakses piemēri * Situācijas izspēle |
| 3.2. | Speciālistu pieaicināšana tiesas sēdē | Speciālistu pieaicināšana tiesas sēdē:   * Speciālista pienākumi un tiesības; * Speciālista loma tiesas sēdē. | * Lekcija * Labās prakses piemēri |
| 3.3. | Mediācija un izlīgums | Mediācija:   * Ģimenes locekļu un nepilngadīgo iesaistīšana mediācijā; * priekšrocības un ierobežojumi, t.sk. ierobežojumi vardarbības ģimenē gadījumos.   Izlīgums:   * pamatprincipi; * nepilngadīgā iesaistīšana izlīgumā. | * Lekcija |
| 3.4. | Kompensācija vardarbībā cietušām personām | Kompensācija vardarbībā cietušām personām:   * Cietušie, kuriem ir tiesības uz kompensāciju; * Kompensācijas cietušajam saņemšanas kārtība. | * Lekcija |
| **Kopā:** | |  |  | **24 stundas** |

Labklājības ministrijas Bērnu un ģimenes politikas departamenta direktore L.Liepiņa